Kemmañ a ra an hinad kement hag ar maeziadoù , gant goañvioù yen ha hañvoù tomm en norzh hag un hinad dous er su , lakaet kerreizh gant levezon ar meurvor . En toledaoù kreiz e vez hañvoù tomm - gor gant gwrezverkoù o pignat betek 45 ° C , ha war o lerc ' h goañvioù yen - du , dindan 0 ° C alies . N ' eus ket kalz a c ' hlav , eus nebeutoc ' h eget 250 milimetr betek muioc ' h eget 1250 milimetr , degaset dreist - holl gant avelioù mervent ar moñson e fin an hañv . Savet ez eus bet stankelloù war ar stêrioù ha toullet ez eus bet puñsoù er c ' hornadoù sec ' hañ evit stourm ouzh an diouer a zour .